उच्च शिक्षा का उचित प्रतिफल नहीं मिला:- बस्ती जिले के बेलसड़ गांव के रामनाथ मिश्र व बह्मावती देवी के पुत्र डॉ. सर्वेष्ट मिश्र की प्रारंभिक शिक्षा गांव के ही बगल के आदर्श प्राथमिक विद्यालय मुसहा से हुई। उस वक्तगांव में कोई स्कूल नहीं था। यह महज संजोग ही रहा कि उन्हें पहली तैनाती भी बतौर सहायक अध्यापक उसी स्कूल में मिली, जहां उन्होंने अपनी प्रारंभिक शिक्षा शुरू की थी। डॉ. मिश्र ने हाईस्कूल बस्ती शहर के पांडेय इंटर कॉलेज व इंटर की पढ़ाई सेक्सरिया इंटर कॉलेज से की। इसके बाद इलाहाबाद विश्वविद्यालय से स्नातक व परास्नातक की पढ़ाई पूरी की। डॉ. मिश्र ने कानपुर विश्वविद्यालय से बीएड और एमएड की डिग्री हासिल की। उन्हें उच्च शिक्षा का उचित प्रतिफल नहीं मिला। मजबूरन उस समय संयोग से प्रचलन में आये विशिष्ठ बीटीसी का सहारा लेना पड़ा। विशिष्ठ बीटीसी में उनका चयन बतौर सहायक अध्यापक हुआ और दिसंबर 2005 में बस्ती जिले के आदर्श प्राथमिक विद्यालय मुसहा में पहली तैनाती मिली। इससे पूर्व वह गौर ब्लाक के प्राथमिक विद्यालय मुसहा, पूर्व माध्यमिक विद्यालय परसाजागीर में भी अध्यापन कार्य कर चुके हैं। इन विद्यालयों में भी रिकार्ड छात्रसंख्या हुई थी। डा. सर्वेष्ट कहते हैं कि वह अपने विद्यालय के बच्चों को जनपद में सर्वश्रेष्ठ बनाना चाहते हैं इसके लिए लगातार प्रयासरत हैं। वर्तमान में बस्ती शहर के बैरिहवां मोहल्ले में रह रहे हैं। राष्ट्रीय पुरस्कार से सम्मानित होने वाले डॉक्टर सर्वेश मिश्रा के चयनित होने पर जिले में खुशी का माहौल है । जिले व प्रदेश से उन्हें बधाई देने वालों का तांता लगा हुआ है।